Is-Sibt, 16 ta' Mejju 2020: Illum nitolbu għall-persuni li jidfnu lil min miet minħabba dil-pandemija. Din hi waħda mill-opri tal-ħniena u naturalment mhix xi ħaġa li tieħu gost tagħmilha. Nitolbu għalihom għax huma jirriskjaw ħajjithom u jirriskjaw ukoll li jirkbu l- Omelija Kristu miet u rxoxta għalina: il-mediċ na waħdanija kontra l-ispirtu tad-dinja Bosta drabi, u partikolarment fid-diskors tal-aħħar lill-appostli, Ġesù jitkellem dwar id-dinja. U hawn jgħid: 'Jekk id-dinja tobgħodkom, kunu afu li bagħdet lili qabel' (v. 18). Huwa ċar li qed jitkellem dwar il-mibegħda li kellha d-dinja lejh u li għandha għalina. U fit-talb li jagħmel fuq il-mejda mad-dixxipli waqt l-Aħħar Ikla, lill-Missier ma jitolbux biex iwarrabhom mid-dinja, imma biex iħarishom mill-ispirtu tad-dinja. Nemmen li nistgħu nistaqsu lilna nfusna: liema hu l-ispirtu tad-dinja? X'inhi dil-mondanità, li tobgħod, li teqred lil Ġesù u lid-dixxipli tiegħu, anzi li tikkorrompihom u tikkorrompi l-Knisja? Jagħmlilna tajjeb inkunu nafu x'inhu l-ispirtu tad-dinja, kif inhu. Xi ħadd jista' jaħseb li l-mondanità hija li tagħmel festa, tgħix dejjem tiffesteġġja... Le u le. Il-mondanità tista' tkun dan, imma fundamentalment hi xi ħaġa aktar. Il-mondanità hija kultura, il-kultura tad-duħħan, kultura tal-apparenzi, tal-irtokk, kultura ta' 'illum iva, għada le, illum le, għada iva'. Il-valuri tagħha huma superfiċjali. Hija kultura li ma tafx b'fedeltà għax tinbidel skont iċ-ċirkostanzi, tinnegozja kollox. Din hi l-kultura tad-dinja, il-kultura tal-mondanità. U Ġesù jinsisti li jiddefendina minnha u jitlob lill-Missier biex jeħlisna minn dil-kultura tad-dinja. Hija kultura ta' 'uża u armi', skont x'jaqbel. Hija kultura bla fedeltà, m'għandhiex għeruq. Imma hi stil ta' ħajja, stil ta' ħajja wkoll ta' ħafna li jgħidu li huma Nsara. Huma Nsara imma huma tad-dinja. Fil-parabbola taż-żerriegħa li taqa' fl-art, Ġesù jgħid li t-taħbit tad-dinja – jiġifieri l-mondanità – joħnoq il-Kelma t'Alla, ma jħallihiex toktor. Lill-Galatin Pawlu jgħidilhom: 'Intom kontu lsiera tad-dinja.' Tolqotni dejjem meta naqra l-aħħar tliet paġni tal-ktieb ta' Patri Lubac: Il-Meditazzjonijiet dwar il-Knisja Meditazzjonijiet dwar il-Knisja , Milan, 1955), fejn jitkellem proprju dwar il-mondanità spiritwali. U jgħid li hu l-agħar ħażen li jista' jolqot lill-Knisja. Mhux jesaġera għax imbagħad isemmi xi wħud mill-aspetti terribbli, imma din hi l-agħar waħda: il-mondanità spiritwali, għax hi ħajja , stil ta' għixien; mod kif bniedem jgħix il-kristjaneżmu. U biex ikampa quddiem il-predikazzjoni tal-Evanġelju, jobgħod, joqtol. Nitkellmu dwar il-martri li jinqatlu minħabba l-mibegħda lejn il-fidi... Iva, għal xi wħud, il-mibegħda kienet problema teoloġika, imma mhux għall-maġġoranza. Il-maġġoranza kienu ppersegwitati minħabba l-mondanità li tobgħod il-fidi u toqtolhom, kif sar ma' Ġesù. L-ispirtu tad-dinja huwa ħaġa kurjuża. Xi ħadd jista' jgħidli: "Imma, , din hi superfiċjalità, tqarraqx bina.' Il-mondanità mhi superfiċjali xejn. Għandha għeruq fondi ħafna. Tixbah lill-kamalejonte, tinbidel, iġġib ruħha skont iċ-ċirkostanzi, imma s-sustanza tibqa' l-istess: proposta ta' ħajja li tinżera' kullimkien anke fil-Knisja. Il-mondanità, ir-regoli tal-ħajja tad-dinja, l-irtokk, kollox jagħmel l-irtokk biex jidher. L-Appostlu Pawlu jmur Ateni u jibqa' mistagħġeb meta jara tant monumenti lill-allat fl-Aeropagu. U għaddielu minn moħħu li jitkellem dwar dawn: 'Intom poplu reliġjuż, qed narah... Imma dak l-altar lill-'alla mhux magħruf' ġibidli l-attenzjoni. Lil dan jien nafu u ġejt ngħidilkom min hu.' U beda jipprietka l-Evanġelju. Imma meta wasal għas-salib u l-qawmien dawn skandalizzaw ruħhom u telqu. Hemm ħaġa li l-ispirtu tad-dinja ma jittollerahiex: l-iskandlu tas-Salib. U l-mediċina waħdanija kontra l-ispirtu tad-dinja hi Kristu mejjet u rxuxtat għalina, skandlu u bluha (cfr. 1Kor. 1, 23). Huwa għalhekk li meta l-Appostlu Ġwanni jitkellem dwar id-dinja, jgħid: 'ir-rebħa li kisbet id-dinja', il-fidi tagħna. L-unika: il-fidi f'Ġesù Kristu li miet u rxoxta. Dan mhuwiex fanatiżmu. Dan ma jfissirx li ninsew niddjalogaw ma' kull persuna, le: imma bil-konvinzjoni tal-fidi, tal-iskandlu tas-Salib, tal-bluha ta' Kristu u wkoll tar-rebħa tiegħu. 'Din hi r-rebħa tagħna,' jgħid Ġwanni, 'il-fidi tagħna.' Nitolbu lill-Ispirtu s-Santu, f'dawn l-aħħar jiem tan-novena tal-Ispirtu s-Santu, fl-aħħar jiem ta' żmien l-Għid, il-grazzja li nagħrfu x'inhi l-mondanità u x'inhu l-Evanġelju biex ma nitqarrqux, għax id-dinja tobgħodna, id-dinja bagħdet lil Ġesù, u Ġesù talab biex il-Missier jiddefendina mill-ispirtu tad-dinja (cfr. Ġw. 17, 15). Miġjub għall-Malti mit-Taljan minn Joe Huber.
Il-Papa f'Santa Marta: Nitolbu għall-persuni li jidfnu lil min miet minħabba dil-pandemija